ΓΡΑΠΤΗ ΕΡΩΤΗΣΗ E-2383/02

υποβολή: Charles Tannock (PPE-DE) προς την Επιτροπή

(2 Αυγούστου 2002)

Θέμα: Πειρατεία ψηφιακών δίσκων

Είναι ενημερωμένη η Επιτροπή σχετικά με αναφορές, οι οποίες κάνουν λόγο για ουσιαστική αύξηση στην παραγωγή και πώληση παραποιημένων ψηφιακών δίσκων και μουσικών κασετών στην Ουκρανία και, σε αυτή την περίπτωση, μπορεί η Επιτροπή ναποδείξει τι δράση πρέπει να αναληφθεί είτε από την Επιτροπή είτε από τις ουκρανικές αρχές προκειμένου να αντιμετωπιστεί το πρόβλημα·

Έχει η Επιτροπή αναφορές για παρόμοιες δραστηριότητες σε οποιαδήποτε από τιςποψήφιες για προσχώρηση χώρες, και σε αυτή την περίπτωση, ποια χώρα έχει τονψηλότερο δείκτη παράνομων δραστηριοτήτων στον χώρο αυτό·

Απάντηση του κ. Mr Patten Εξ ονόματος της Επιτροπής

(23 Σεπτεμβρίου 2002)

Η Επιτροπή μπορεί να επιβεβαιώσει ότι η παραγωγή παραποιημένων ψηφιακών δίσκων και άλλων εμπορευμάτων που σχετίζονται με τα δικαιώματα πνευματικής ιδιοκτησίας στην Ουκρανία έχει αυξηθεί σημαντικά κατά τα τελευταία έτη. Η παραποίηση και η έλλειψη κατάλληλης προστασίας των δικαιωμάτων πνευματικής ιδιοκτησίας στην Ουκρανία προβληματίζουν σοβαρά την Κοινότητα και τις επιχειρήσεις της, ιδίως όσον αφορά τους ψηφιακούς δίσκους, τα DVD, τα CD-ROM και τα βιβλία, καθώς και την παραποίηση των γεωγραφικών ενδείξεων. Η Ουκρανία έχει πρόσφατα βελτιώσει σημαντικά τη νομοθεσία της όσον αφορά τα δικαιώματα του δημιουργού. Εντούτοις, η επιβολή της νομοθεσίας σχετικά τα δικαιώματα πνευματικής ιδιοκτησίας εξακολουθεί να αποτελεί σοβαρό πρόβλημα. Ο τομέας παραγωγής δίσκων ανέφερε ποσοστό παραποίησης στην Ουκρανίας 99 %, με αποτέλεσμα απώλειες πουπολογίζονται σε 210 εκατομμύρια αμερικανικά δολάρια ετησίως. Η κατάσταση αυτή δεν έχει μόνο επίπτωση στην ουκρανική αγορά, αλλά και στις γειτονικές χώρες όπου εξάγονται ετησίως περισσότερα από 30 εκατομμύρια παραποιημένοι ψηφιακοί δίσκοι.

H Eπιτροπή έχει επανειλημμένα εκφράσει τον προβληματισμό της σχετικά με το καλπάζον φαινόμενο της παραποίησης και άνευ αδείας αναπαραγωγής προϊόντων στην Ουκρανία και, γενικότερα, σχετικά με την έλλειψη ικανοποιητικής επιβολής της νομοθεσίας σχετικά με τα δικαιώματα πνευματικής ιδιοκτησίας, με αποτέλεσμα ναφίστανται σημαντικές ζημίες οι Ευρωπαίοι και οι ντόπιοι κάτοχοι των εν λόγω δικαιωμάτων. Το θέμα έχει θιγεί στις τακτικές συνεδριάσεις της Επιτροπής Συνεργασίας Κοινότητας-Ουκρανίας και στις επιμέρους επιτροπές, καθώς και σε επιστολές που απευθύνονται στην κυβέρνηση της Ουκρανίας και στη Rada.

Τόσο η Επιτροπή όσο και οι ουκρανικές αρχές γνωρίζουν καλά αυτό το θέμα, και στο πλαίσιο της συμφωνίας εταιρικής σχέσεως και συνεργασίας μεταξύ της Κοινότητας και της Ουκρανίας, που άρχισε να ισχύει το 1998, η Ουκρανία ανέλαβε τηνποχρέωση ναιοθετήσει επίπεδο προστασίας παρόμοιο με αυτό της Κοινότητας μέχρι το 2003, και να προσχωρήσει σε ορισμένες διεθνείς συμβάσεις σχετικά με τα δικαιώματα πνευματικής ιδιοκτησίας (άρθρο 50 και παράρτημα ΙΙΙ της συμφωνίας εταιρικής σχέσεως και συνεργασίας).

Κατά τα τελευταία έτη, η Ουκρανική κυβέρνηση κατέβαλε σημαντικές νομοθετικές προσπάθειες στον τομέα των δικαιωμάτων πνευματικής ιδιοκτησίας, τις οποίες αναγνώρισε η Κοινότητα ως σημαντικά βήματα για την εκπλήρωση τωνποχρεώσεων που απορρέουν από τη συμφωνία εταιρικής σχέσεως και συνεργασίας και για την καταπολέμηση της άνευ αδείας αναπαραγωγής και της πρακτικής

παραποίησης/ απομίμησης (π.χ. τροποποιήσεις του νόμου περί δικαιωμάτων του δημιουργού, καθώς καιιοθέτηση νέου Ποινικού Δικαίου, που καθιστά αυστηρότερες τις ποινές για την παραβίαση των δικαιωμάτων πνευματικής ιδιοκτησίας, και προσχώρηση σε ορισμένες σημαντικές διεθνείς συμβάσεις στον εν λόγω τομέα, όπως η Σύμβαση της Ρώμης, η Συνθήκη περί δικαιωμάτων του δημιουργού της Παγκόσμιας Οργάνωσης Πνευματικής Ιδιοκτησίας (WIPO) και η Συνθήκη της WIPO για εκτελέσεις και φωνογραφήματα.

Εκτός από περαιτέρω νομοθετικές βελτιώσεις, η Ουκρανία οφείλει να εξασφαλίσει επειγόντως την εφαρμογή και επιβολή της θεσπισθείσας νομοθεσίας. Αυτό συνεπάγεται ιδίως τη δημιουργία κατάλληληςποδομής για την εξασφάλιση αποτελεσματικής διαχείρισης των δικαιωμάτων πνευματικής ιδιοκτησίας, συμπεριλαμβανομένων ενδεχομένως των μηχανισμών καταγραφής και της ενίσχυσης της διοικητικής ικανότητας και μέτρων επιβολής, συμπεριλαμβανομένων των ελέγχων στα σύνορα ιδίως στον τομέα των δικαιωμάτων του δημιουργού.

Η Επιτροπή συμβάλλει στις προσπάθειες των ουκρανικών αρχών παρέχοντας τεχνική βοήθεια στο πλαίσιο του προγράμματος Tacis. Καταρτίζεται επί του παρόντος νέο πρόγραμμα στήριξης.

Η Επιτροπή συνεργάστηκε επίσης στενά με τις τελωνειακές διοικήσεις των κρατών μελών και με τους κατόχους των εν λόγω δικαιωμάτων, και ιδίως τη διεθνή Ομοσπονδία Φωνογραφικών Βιομηχανιών για την αντιμετώπιση του σοβαρού αυτού προβλήματος. Λόγω της στενής συνεργασίας και των συναντήσεων εργασίας τεχνικής φύσεως, αυξήθηκαν εντυπωσιακά οι κατασχέσεις δυνάμει της κοινοτικής τελωνειακής νομοθεσίας. Το 2001 τα τελωνεία των κρατών μελών προέβησαν στην κατάσχεση 40 εκατομμυρίων παραποιημένων CD και DVD, αριθμός που αντιστοιχεί σε αύξηση κατά 349 % σε σχέση με το 2000 και 15,300 % σε σχέση με το 1999. Οι εγκληματίες που διακινούν τα εν λόγω εμπορεύματα αλλάζουν τα δρομολόγια και τις μεθόδους μεταφοράς για να αποκρύψουν την καταγωγή των εν λόγω εμπορευμάτων και συνεπώς δενπάρχουν ακριβή αριθμητικά στοιχεία ανά χώρα καταγωγής. Εντούτοις,πάρχουν ενδείξεις ότι η παραγωγή μπορεί να έχει μετακινηθεί από την Ουκρανία σε άλλες χώρες. Η κατάσταση που επικρατούσε μέχρι τώρα, το ότι δηλαδή πολλά από τα εν λόγω προϊόντα κατάγονταν από την Ουκρανία, φαίνεται να έχει αλλάξει, δεδομένου ότι η παραγωγή μετακινήθηκε προς άλλες χώρες.

Όσον αφορά παρόμοια προβλήματα στις χώρες που έχουνποβάλει αίτηση για προσχώρηση, η Επιτροπή εποπτεύει τις προσπάθειες καταπολέμησης της άνευ αδείας αναπαραγωγής και των πρακτικών παραποίησης στο πλαίσιο των διαπραγματεύσεων για την πρόσβαση. Παρόλο που η επιβολή της νομοθεσίας στιςποψήφιες χώρες, και ιδίως στα κράτη της Βαλτικής, ήταν προβληματική κατά τα τελευταία έτη, η αποτελεσματικότητα των νομοθετικών και διοικητικών φορέων που είναι αρμόδιοι για την επιβολή αυξάνεται κατά τρόπον ώστε να πληρούνται οι όροι στον τομέα της προστασίας των δικαιωμάτων πνευματικής ιδιοκτησίας. Τον Οκτώβριο 2002, η Επιτροπή θα αναφέρει εκ νέου τα μέτρα που θεσπίστηκαν κατά τη διάρκεια του παρελθόντος έτους στις εκθέσεις προόδου για κάθεποψήφια χώρα.

Η Επιτροπή εξασφάλισε επίσης την ενεργό συμμετοχή των αρχών που είναι αρμόδιες για την επιβολή της νομοθεσίας στα σεμινάρια Τελωνεία 2002 όπου συνεργάζονται οι κάτοχοι των εν λόγω δικαιωμάτων και οι αρχές που είναι αρμόδιες για την επιβολή της σχετικής νομοθεσίας, με σκοπό τη βελτίωση της διαχείρισης των κινδύνων και των ελέγχων στον εν λόγω τομέα.